Pirkimo sąlygų 5 priedas „Sutarties projektas“
PASLAUGŲ VIEŠOJO PIRKIMO-PARDAVIMO SUTARTIS
2026 m. _______________ . Nr. SS-

Naujoji Akmenė

I SKYRIUS

SUTARTIES ŠALYS

1. Akmenės rajono socialinių paslaugų namai, juridinio asmens kodas 153089342, kurios registruota buveinė yra Respublikos g. 28, Naujoji Akmenė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujami direktorės Sigitos Kupstienės, veikiančios pagal įstaigos nuostatus (toliau – Užsakovas), ir .......................... (kodas Juridinių asmenų registre ........................), atstovaujama įrašyti pareigų pavadinimą, vardą ir pavardę (toliau – Teikėjas), veikiančio (-s) pagal (nurodyti veikimo pagrindą), sudarė šią Paslaugų viešojo pirkimo-pardavimo sutartį (toliau – Sutartis).
II SKYRIUS

SUTARTIES OBJEKTAS

2. Vadovaujantis šioje Sutartyje nustatytomis sąlygomis ir tvarka Užsakovas paveda, o Teikėjas įsipareigoja suteikti dializuojamų asmenų pavėžėjimo paslaugas (toliau – Paslaugos). Paslaugos turi būti suteikiamos pagal Techninėje specifikacijoje išvardintas sąlygas, kuri yra šios Sutarties 1 priedas.

 3. Paslaugos teikiamos pagal pateiktą Akmenės rajono socialinių paslaugų namų poreikį. Poreikis teikiamas elektroniniu paštu pagal Techninės specifikacijos 1 lentelę.

4. Paslaugos, numatytos Sutartyje, turi būti teikiamos nuo 2026 m. vasario 1 d. ir teikiamos 12 (dvylika) mėnesių.
5. Paslaugų perdavimas įforminamas Paslaugų perdavimo-priėmimo aktu, kurį rengia Teikėjas, o Paslaugų perdavimo metu jį pasirašo įgalioti Užsakovo (už Sutarties vykdymo kontrolę paskirtas asmuo) ir Teikėjo atstovai.

III SKYRIUS

KAINA IR ATSISKAITYMO TVARKA

6. Sutartyje yra pasirinktas šis kainos apskaičiavimo būdas: fiksuoto įkainio.

7. Pradinės sutarties vertė lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Teikėjo pasiūlyme nurodytais įkainiais be PVM, kuri yra 31 200,00 (trisdešimt vienas tūkstantis du šimtai eurų, 00 ct) Eur be PVM, PVM sudaro – 6552,00 (šeši tūkstančiai penki šimtai penkiasdešimt du eurai, 00 ct) Eur, su PVM – 37 752,00 (trisdešimt septyni tūkstančiai septyni šimtai penkiasdešimt du eurai, 00 ct) Eur.

8. Vykdant Sutartį taikomas šis Paslaugų įkainis:
	Eil. Nr.
	Paslaugų pavadinimas
	Kiekis, mato vnt.
	Vieneto kaina,

Eur be PVM

	1.
	Pavėžėjimas hemodializės paslaugai gauti
	1 km
	


Užsakovas neįsipareigoja sumokėti visos Pradinės sutarties vertės, numatytos Sutarties 7 punkte. Sutarties vykdymo metu įsigyjami kiekiai, taip pat Sutarties kaina, kuri turės būti sumokėta Teikėjui, priklauso nuo faktinių užsakymų.

9. Paslaugų įkainiai, nurodyti Sutarties 8 punkte, yra galutiniai ir apima visas tiesiogines ir netiesiogines išlaidas. Paslaugų įkainiams įtakos negali turėti terminų pažeidimas, darbo užmokesčio ir kitų panašių išlaidų išaugimas. 

10. Atsižvelgiant į Sutarties pobūdį ir ypatumus, Šalys susitaria, kad už Paslaugas Užsakovas kas mėnesį sumoka Teikėjui per 30 (trisdešimt) kalendorinių dienų nuo dienos, kai Užsakovas pasirašo Paslaugų priėmimo-perdavimo aktą ir gauna PVM sąskaitą-faktūrą arba lygiavertį dokumentą (toliau – sąskaita–faktūra). 
11. Paslaugų įkainiai dėl pasikeitusių mokesčių perskaičiuojami tokia tvarka:

11.1. mokestis, kuriam pasikeitus perskaičiuojami įkainiai: pridėtinės vertės mokestis (PVM). Pasikeitus kitiems mokesčiams įkainiai neperskaičiuojami;

11.2. perskaičiavimas atliekamas per 10 (dešimt) kalendorinių dienų įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;

11.3. perskaičiavimo formulė: pasikeitus PVM tarifo dydžiui, įkainiuose esantis PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;

11.4. įkainių pakeitimas įforminamas papildomu Šalių susitarimu;

11.5. perskaičiuoti įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatyme, kuriuo keičiasi šio mokesčio tarifas, nurodytos tarifo įsigaliojimo dienos.
12. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 3 (trijų) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 12.3 papunktyje, viršija 5 (penkis) procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Perskaičiavimas vykdomas:

12.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą Pradinės sutarties vertę;

12.2. perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo;

12.3. nauji įkainiai apskaičiuojami pagal formulę:

, kur
a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – pagal vartotojų kainų indeksą (073 TRANSPORTO PASLAUGOS) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 

, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (073 TRANSPORTO PASLAUGOS).

Indpradžia – laikotarpio pradžios datos (mėnesio) vartojimo prekių ir paslaugų indeksas (073 TRANSPORTO PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo; 

12.4. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno  skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 

12.5. vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas. 

13. Teikėjas sąskaitą–faktūrą ir ją pagrindžiančius dokumentus (jei tokie yra), privalo pateikti Užsakovui naudojantis elektronine paslauga „SABIS“ (elektroninės paslaugos „SABIS“ svetainė pasiekiama adresu sabis.nbfc.lt).

14. Užsakovas numato tiesioginio atsiskaitymo galimybę su Sutartyje nurodytu (-ais) subteikėju (-ais; toliau – subteikėjas/subteikėjai) tokiomis sąlygomis:

14.1. Užsakovas ne vėliau, kaip per 3 (tris) darbo dienas po Sutarties įsigaliojimo (jei yra žinomi subteikėjai) arba po informacijos apie juos gavimo raštu informuoja subteikėjus apie tiesioginio atsiskaitymo galimybę;

14.2. subteikėjas, norėdamas pasinaudoti tiesioginio atsiskaitymo galimybe,  raštu pateikia prašymą ir Teikėjo sutikimą dėl tiesioginio mokėjimo jam atlikimo Užsakovui, sudaroma trišalė tiesioginio atsiskaitymo sutartis tarp Užsakovo, Teikėjo ir jo subteikėjo, nustatanti tiesioginio atsiskaitymo su subteikėju tvarką, atsižvelgiant į pirkimo dokumentuose, Sutartyje ir subteikimo sutartyje nustatytus reikalavimus. Kilus ginčui tarp Teikėjo ir subteikėjo, jie ginčus sprendžia savarankiškai, Užsakovui nedalyvaujant. Trišalėje sutartyje atsiskaitymo su subteikėju tvarka nustatoma vadovaujantis šioje Sutartyje numatyta atsiskaitymo tvarka. Tiesioginis atsiskaitymas subteikėju gali būti atliekamas tik po to, kai subteikėjas suteikia Paslaugas. Subteikėjui išmokėtų sumų dydžiu yra mažinamos Teikėjui mokėtinos sumos. Subteikėjui negali būti mokamas avansas;

14.3. tiesioginio atsiskaitymo su subteikėju galimybė nekeičia Teikėjo atsakomybės dėl Sutarties vykdymo.
15. Teikėjas negali perleisti tretiesiems asmenims visų ar dalies savo teisių, išskyrus piniginius reikalavimus, kaip numatyta Sutartyje. 

IV SKYRIUS

ŠALIŲ ĮSIPAREIGOJIMAI

16. Užsakovas įsipareigoja:

16.1. suteikti Teikėjui visą informaciją, reikalingą Sutartyje numatytoms Paslaugoms suteikti;

16.2. vykdyti teikiamų Paslaugų priežiūrą;
16.3. priimti tinkamai ir kokybiškai suteiktas Paslaugas;

16.4. už kokybiškai ir laiku suteiktas Paslaugas sumokėti Teikėjui šioje Sutartyje numatytomis sąlygomis ir terminais pagal pateiktą sąskaitą-faktūrą.

17. Teikėjas įsipareigoja:

17.1. tinkamai, kokybiškai ir laiku suteikti Paslaugas pagal Sutartyje ir Techninėje specifikacijoje nurodytus reikalavimus;

17.2. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;

17.3. jeigu Teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Teikėjas Užsakovui įsipareigoja, kad Sutartį vykdys tik tokią teisę turintys asmenys;
17.4. užsakymus priimti elektroniniu paštu;

17.5. laikytis aplinkosaugos reikalavimų:
17.5.1. Sutartį pasirašyti el. būdu, atsisakyti popierinių dokumentų, reikalingą dokumentaciją rengti elektronine forma ir kitai Sutarties Šaliai pateikti tik elektroniniu formatu, dokumentus pasirašyti elektroniniu būdu;

17.5.2. Paslaugoms teikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai. Transporto priemonė Paslaugoms teikti turi atitikti ne žemesnį nei EURO 5 standarto reikalavimą.
18. Sutarčiai vykdyti pasitelkiami šie subteikėjai: (surašyti Teikėjo pasiūlyme nurodytus subteikėjus, jeigu tokių nėra, tuomet parašyti, kad nepasitelkiami).

19. Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subteikėjui, papildomų ar naujų (tuo atveju kai teikiant pasiūlymą subteikėjai nebuvo žinomi) subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Užsakovą.
20. Užsakovas reikalauja, kad kartu su informacija apie naujus subteikėjus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Teikėjas kreipiasi į Užsakovą su prašymu pakeisti subteikėjus.
21. Papildomai ar naujai pasitelkiamu subteikėju negali būti viešojo pirkimo dalyvis ar pasiūlymą viešajame pirkime teikusios tiekėjų grupės partneris.

22. Pakeitus Sutartyje numatytus subteikėjus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subteikėjui, ir (ar) pasitelkus papildomus ar naujus subteikėjus, subteikėjai gali pradėti vykdyti Sutartį, tik Užsakovui ir Teikėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subteikėją ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

V SKYRIUS

ŠALIŲ ATSAKOMYBĖ

23. Kiekvienu atveju Teikėjui praleidus bet kurios prievolės įvykdymo terminą, nustatytą šioje Sutartyje, Teikėjas, be atskiro Užsakovo įspėjimo, moka Užsakovui 0,05 procento delspinigius nuo Sutarties 7 punkte nurodytos Pradinės sutarties vertės be PVM už kiekvieną uždelstą dieną. Užsakovas neprivalo įrodyti Teikėjui, kad patyrė nuostolių.

24. Uždelsus laiku atsiskaityti už suteiktas Paslaugas, Užsakovas, Teikėjui reikalaujant, moka 0,05 procento delspinigius nuo laiku neapmokėtos sumos be PVM už kiekvieną vėlavimo dieną.
25. Jei Teikėjas nekokybiškai, ne pagal Sutarties sąlygų reikalavimus, teikia Sutartyje numatytas Paslaugas, Užsakovas surašo Sutarties pažeidimo aktą. Šio akto pagrindu Užsakovas taiko Teikėjui 2 (dviejų) proc. nuo Sutarties 7 punkte nurodytos Pradinės sutarties vertės be PVM baudą už kiekvieną pažeidimą. Nustatytus pažeidimus Teikėjas privalo pašalinti savo sąskaita.

26. Užsakovas taip pat turi teisę nevykdyti mokėjimo Teikėjui, kol nebus pašalinti nustatyti pažeidimai, taip pat išskaičiuoti netesybų (baudas, delspinigius) sumas iš Teikėjui mokėtinų sumų, jeigu Teikėjas netesybų nesumoka pats per jam Užsakovo nurodytą terminą.

27. Nutraukus Sutartį 43 punkte nustatytais pagrindais (išskyrus 43.2 papunktį) Teikėjas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 10 (dešimt) nuo Sutarties 7 punkte nurodytos Pradinės sutarties vertės be PVM dydžio baudą. Užsakovas neprivalo įrodyti Teikėjui, kad patyrė nuostolių.
28. Šalys susitaria, kad kilus teisminiam ginčui dėl atsiskaitymo už suteiktas Paslaugas, Teikėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.

29. Šalys atleidžiamos nuo atsakomybės esant nenugalimos jėgos (force majeure) aplinkybėms pagal LR CK 6.212 str.

VI SKYRIUS

ASMENS DUOMENŲ TVARKYMAS

30. Vykdydamos Sutartį, Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
31.
Šalių atstovų, darbuotojų ar kitų fizinių asmenų, pasitelktų Sutarčiai vykdyti, duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
32. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
33. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.
34. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
35.
Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
36. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
37. Šalys susitaria, kad po Sutarties nutraukimo ar pasibaigimo jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.
38. Duomenų subjektai turi teisę susipažinti su tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą, taip pat teisę pateikti skundą Valstybinei duomenų apsaugos inspekcijai. Šiomis teisėmis duomenų subjektai gali pasinaudoti kreipdamiesi Sutartyje nurodytais Šalių adresais arba el. pašto adresais (jeigu pateikiamas el. parašu pasirašytas prašymas). Informuodamos Sutarčiai vykdyti pasitelktus fizinius asmenis apie jų asmens duomenų tvarkymą, Šalys įsipareigoja pateikti jiems šiame Sutarties punkte nurodytą informaciją apie jų teises.

VII SKYRIUS

KITOS SĄLYGOS

39. Sutartis laikoma sudaryta ir įsigalioja, kai Šalys pasirašo Sutartį ir galioja iki visiško Šalių įsipareigojimų pagal šią Sutartį įvykdymo arba Sutarties nutraukimo dienos.

40. Teikėjo pateiktas pasiūlymas yra neatskiriama šios Sutarties dalis.
41. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimas įforminamas Šalių susitarimu.

42. Sutartis gali būti nutraukta:

42.1. abiejų Šalių rašytiniu susitarimu;

42.2. vienos iš Šalių iniciatyva;

42.3. kitais Lietuvos Respublikos civiliniame kodekse nustatytais atvejais ir tvarka.

43. Užsakovas turi teisę vienašališkai nutraukti Sutartį, jeigu:

43.1. paaiškėja aplinkybės, numatytos Lietuvos Respublikos viešųjų pirkimų įstatymo 90 straipsnio 1 dalyje;
43.2. Teikėjas bankrutuoja arba yra likviduojamas, sustabdo ūkinę veiklą arba  teisės aktuose nustatyta tvarka susidaro analogiška situacija;

43.3.Teikėjas iš esmės pažeidė Sutartį.

44. Teikėjas turi teisę vienašališkai nutraukti Sutartį:
44.1. Užsakovas pažeidžia atsiskaitymo terminus daugiau nei 20 (dvidešimt) kalendorinių dienų ir jeigu Teikėjas apie vėlavimą prieš tai raštu pranešė Užsakovui;

44.2. jei Užsakovas nevykdo sutartinių įsipareigojimų, vykdo juos netinkamai ar kitomis sąlygomis nei numatyta Sutartyje ir Užsakovas nustatytų pažeidimų neištaiso per Teikėjo reikalavime nustatytą protingą terminą.
45. Šalis, ketinanti vienašališkai nutraukti Sutartį, prieš 15 (penkiolika) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) kalendorinių dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.
46. Sutarties esminiu pažeidimu bus laikoma:

46.1. Teikėjas neteikia Paslaugų arba teikia Paslaugas akivaizdžiai per lėtai, kad spėtų jas suteikti per Paslaugų terminą ir, gavęs Užsakovo pretenziją dėl vėlavimo nesiima jokių priemonių;

46.2. Teikėjas nesuteikia Paslaugų per nustatytą terminą ir papildomą Užsakovo nustatytą laiką, per kurį skaičiuojami delspinigiai už vėlavimą;

46.3. jeigu Teikėjas siekia padidinti Sutarties įkainius (t. y. nevykdo Sutarties už Sutartyje nustatytus įkainius, išskyrus Sutartyje numatytus atvejus; 

46.4. jeigu Sutarties vykdymo metu Teikėjui priskaičiuotų baudų už Sutarties ir (arba) jos priedo (-ų) (jei yra) sąlygų pažeidimus suma pasiekia 10 (dešimt) proc. Pradinės sutarties vertės;

46.5. Teikėjas be Užsakovo žinios pasitelkia Sutarčiai vykdyti naują subteikėją;

46.6. jeigu teikiamos Paslaugos visiškai ar iš dalies (daugiau, kaip 50 proc.) neatitinka Sutartyje ir(arba) jos prieduose Paslaugoms keliamų reikalavimų;

46.7. pažeidžia Paslaugų terminus ir dėl Paslaugų suteikimo vėlavimo Paslaugos praranda prasmę Užsakovui, jeigu tokia sąlyga buvo nurodyta Užsakovo užduotyje;

46.8. pažeidimas, kuris atitinka Lietuvos Respublikos civilinio kodekso 6.217 straipsnio 2 dalyje nurodytas aplinkybes.

47. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis per 30 (trisdešimt) kalendorinių dienų, ginčas bus sprendžiamas teisme pagal Užsakovo buveinės vietą.

48. Asmenys, atsakingi už Sutarties vykdymą:

48.1. Užsakovo atstovai: už Sutarties vykdymą – už Sutarties vykdymą – Socialinė darbuotoja Kotryna Jocienė, tel. +370 425 56125, el. p. kotryna.jociene@akmenespn.lt;

48.2. Teikėjo atstovas, atsakingas už Sutarties vykdymą – (nurodyti asmenį ir jo kontaktus).
49. Visi Šalių su Sutartimi susiję pranešimai, nurodymai, prašymai, kiti dokumentai ar susirašinėjimas (toliau visi kartu – dokumentai) turi būti siunčiami raštu (elektroninėmis priemonėmis (patvirtinant gavimą) arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
50. Šalių vienos kitai teikiami dokumentai bus laikomi pateiktais tinkamai, jei jie bus siunčiami/atsiųsti Sutarties VIII skyriuje nurodytais Šalių kontaktais.
51. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
52. Tuo atveju, jei Sutarties Šalių rekvizitai, Sutartyje nurodyti asmenys, atsakingi už Sutarties vykdymą, pasikeistų, Šalys per 5 (penkias) kalendorines dienas įsipareigoja pateikti rašytinį pranešimą, kuris bus laikomas Sutarties priedu ir neatskiriama jos dalimi, neatliekant papildomų Sutarties keitimo ar papildymo procedūrų dėl neesminių Sutarties sąlygų pasikeitimo.
53. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
54. Saugiu kvalifikuotu elektroniniu parašu adoc formatu abiejų Šalių pasirašyta Sutartis sudaroma 1 (vienu) egzemplioriumi. Šalys susitaria, kad elektroniniu parašu pasirašytų dokumentų elektroninis parašas suprantamas kaip Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymo nuostatas atitinkantis parašas, sukurtas saugia elektroninio parašo formavimo įranga ir patvirtintas galiojančiu kvalifikuotu sertifikatu.
55. Sutarties priedai:

55.1. Techninė specifikacija;

55.2. Teikėjo pasiūlymas.

VIII SKYRIUS

ŠALIŲ REKVIZITAI IR PARAŠAI

	Užsakovas                                                                                                                                      

Akmenės rajono socialinių paslaugų namai

kodas 153089342

Ne PVM mokėtojas

Respublikos g. 28, LT-85154, Naujoji Akmenė

Bankas Luminor Bank AS

Banko kodas 40100

Sąskaitos Nr. LT70 4010 0433 0000 0038

Tel. +370 425 56125

El. p. info@akmenespn.lt 
Direktorė

Sigita Kupstienė

      Juridinio asmens pavadinimas
      Kodas 00000000

      PVM mokėtojo kodas

      Adresas

A. s. Nr.

       Banko pavadinimas, banko kodas

      Tel. Nr, fakso Nr.

      El. paštas

      _______________________________

      (pasirašančio pareigos, vardas, pavardė)

      A.V.


	Teikėjas

Juridinio asmens pavadinimas
Kodas 00000000

PVM mokėtojo kodas      
Adresas

A. s. Nr.

Banko pavadinimas, banko kodas

Tel. Nr., el. paštas

_________________________

(pasirašančio pareigos, vardas, pavardė)


Sutarties priedas Nr. 1

TECHNINĖ SPECIFIKACIJA

Užsakovas: Akmenės rajono socialinių paslaugų namai, kodas 153089342, Respublikos g. 28, 85154 Naujoji Akmenė, tel. +370 425 56 1257, el. p. info@akmenespn.lt 

Pirkimo pagrindas: vadovaujantis Pacientų pavėžėjimo paslaugų organizavimo ir teikimo tvarkos aprašo, patvirtinto Lietuvos Respublikos Vyriausybės 2022 m. lapkričio 30 d. nutarimu Nr. 1196 „Dėl Pacientų pavėžėjimo paslaugų organizavimo ir teikimo tvarkos aprašo patvirtinimo“ 3.2 papunkčiu:
„3. Nespecializuotos pacientų pavėžėjimo paslaugos pacientams teikiamos šiais atvejais:

<...>
3.2. savivaldybės lygmens – kai vykstama toje pačioje ar besiribojančioje savivaldybėje esančią ASPĮ gauti planinei pagalbai priskiriamų hemodializės paslaugų ir (ar) grįžtama iš jų į gyvenamąją vietą (įskaitant pacientus, gydomus stacionarinės slaugos ir palaikomojo gydymo paslaugas teikiančias ASPĮ).“
	1.
	Pirkimo objektas
	Su žmonių sveikata susijusi veikla - nespecializuoto pavėžėjimo su pagalba paslauga asmenims (savarankiškai judančių ir sėdinčių neįgaliųjų vežimėliuose), kurie vyksta į asmens sveikatos priežiūros įstaigą (toliau – ASPĮ) gauti planinei pagalbai priskiriamų hemodializės paslaugų ir (ar) grįžtama iš jų į gyvenamąją vietą (toliau – Paslauga):

1. Nespecializuotas pavėžėjimas, kai maršruto pradžia ir pabaiga yra Akmenės r. savivaldybės teritorijoje;

2. Nespecializuotas pavėžėjimas, kai maršruto pradžia ir pabaiga yra Akmenės r. ir besiribojančios savivaldybės teritorijose.

Paslauga teikiama asmenims, registruotiems Akmenės rajono savivaldybėje ar įtrauktiems į deklaruotos gyvenamosios vietos neturinčių asmenų apskaitą Akmenės rajono savivaldybėje.

	1.1.
	Nespecializuotas pavėžėjimas, kai maršruto pradžia ir pabaiga yra Akmenės r. savivaldybės teritorijoje.
	Planuojama, kad per 12 mėn. Akmenės rajono savivaldybės teritorijos pacientams teikiant paslaugą bus nuvažiuota apie 23060,00 (dvidešimt trys tūkstančiai šešiasdešimt) km. Sutarties vykdymo laikotarpiu kilometrų skaičius gali keistis, t. y. gali didėti ar mažėti iki 10 proc.

Asmenys turi būti vežami į Asmens sveikatos priežiūros įstaiga (-toliau, ASPĮ) hemodializės paslaugų suteikimui iš anksto suderintu laiku, adresu J. BASANAVIČIAUS G. 22, MAŽEIKIAI ir grįžtama į jų gyvenamąją vietą. (Atsiradus poreikiui ir su kita Asmens sveikatos priežiūros įstaiga, numatant atskirą maršrutą).
Paslaugos gali būti teikiamos bet kuriuo paros metu tik suderinus su Paslaugos teikėju iš anksto. 

I-as maršrutas: Naujoji Akmenė – Menčiai – Venta  – Mažeikiai.

I-ame maršrute vežami 3 asmenys (po vieną asmenį gyvena Ventoje, Menčiuose ir Naujojoje Akmenėje). 

II maršrutas: Mažeikiai – Venta – Menčiai – Naujoji Akmenė.

Pacientai paimami adresu J. Basanavičiaus g. 22, Mažeikiai ir vežami II-oju maršrutu. I-ame maršrute vežami 3 asmenys. 

III maršrutas: Naujoji Akmenė – Mažeikiai. III-ame maršrute vežamas 1 asmuo.

IV maršrutas: Mažeikiai – Naujoji Akmenė. IV-ame maršrute vežamas 1 asmuo.

Savaitės dienos: pirmadienis, trečiadienis, penktadienis. 

Paslaugos teikiamos pagal individualius asmenų poreikius 7 dienas per savaitę nuo 6 val. iki 21 val. (taip pat ir švenčių dienomis).
Perkančioji organizacija dėl objektyvių aplinkybių (pasikeitus hemodializės atlikimo vietai, laikui, bei asmenims, kuriems reikia atlikti hemodializės procedūras), gali keisti maršrutus, keleivių skaičių maršrute ir tvarkaraštį. 

Maršrutas pradedamas planuoti nuo pirmojo paciento įlaipinimo vietos, o baigiamas planuoti nuo paskutinio paciento išlaipinimo vietos. 

	1.2.
	Nespecializuotas pavėžėjimas, kai maršruto pradžia ir pabaiga yra Akmenės r. ir besiribojančios savivaldybės teritorijose.
	Atsiradus poreikiui asmenys turi būti vežami į ASPĮ hemodializės paslaugų suteikimui iš gyvenamosios vietos Akmenės rajono savivaldybėje į vieną iš besiribojančių savivaldybių iš anksto suderintu laiku bet kuriuo paros metu. 

Planuojama, kad per metus bus nuvažiuota apie 23060,00 (dvidešimt trys tūkstančiai šešiasdešimt) km. (+10 proc.), jeigu atsiras poreikis.
Maršrutas pradedamas planuoti nuo pirmojo paciento įlaipinimo vietos, o baigiamas planuoti nuo paskutinio paciento išlaipinimo vietos.

	2.
	Reikalavimai paslaugos teikėjui (Sutarties vykdymo sąlygos).
	2.1. Pavėžėjimo Paslaugos teikėjas (toliau – Paslaugos teikėjas) paslaugas teikia vadovaujantis Lietuvos Respublikos Vyriausybės 2022 m. lapkričio 30 d. nutarimu Nr. 1196 „Dėl pacientų pavėžėjimo paslaugų organizavimo ir teikimo tvarkos aprašo patvirtinimo“.

2.2. Paslaugos  teikėjas turi turėti M1 klasės transporto priemonę, kuri atitinka reikalavimus numatytus Motorinių transporto priemonių ir jų priekabų kategorijų ir klasių pagal konstrukciją reikalavimuose, patvirtintuose Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“. 

2.3. Paslaugos teikėjas privalo užtikrinti, kad Paslauga būtų teikiama tinkamai ir laiku nuo maršruto pradžios iki pabaigos, laikantis Kelių eismo taisyklių reikalavimų, kelionės metu užtikrinti keleivių saugumą ir sanitarines sąlygas. 

2.4. Paslaugų teikėjas privalo užtikrinti, kad pacientų pavėžėjimo Paslaugas teikiantys asmenys būtų mandagūs, rūpestingi, paslaugūs pacientams ir juos lydintiems asmenims.

2.5. Paslaugų teikėjas privalo užtikrinti užsakymo metu nurodytą paciento pavėžėjimą pagal pacientų pavėžėjimo paslaugos rūšis ir pagal individualius paciento poreikius, vykti optimaliu maršrutu užsakyme nurodytu adresu. Pacientų pavėžėjimo metu negali būti vykdomi jokie papildomi sustojimai kitais nei paciento pavėžėjimo į ASPĮ arba į gyvenamąją vietą tikslais.

2.6. Pavėžėjimo paslaugos teikėjas privalo suplanuoti ir suteikti pacientų pavėžėjimo paslaugą taip, kad pacientas į ASPĮ atvyktų ne anksčiau kaip prieš 1 valandą ir ne vėliau kaip 10 minučių iki nustatyto vizito pas gydytoją laiko, o pavėžėjimo iš ASPĮ į gyvenamąją vietą pacientui nereikėtų laukti ilgiau kaip 2 valandas, išskyrus atvejus, kai dėl objektyvių aplinkybių (pavyzdžiui, tuo laiku nėra laisvų transporto priemonių) ir esant paciento sutikimui yra susitarta dėl kito pavėžėjimo laiko. 

2.7. Teikiant pavėžėjimo Paslaugą bendradarbiauja su ASPĮ UAB „Dialimeda“ adresu: Basanavičiaus g. 22, Mažeikiai, dėl pacientų paslaugų teikimo grafikų, kad būtų užtikrinamas asmens laiku pristatymas gauti hemodializės procedūrą. (Atsiradus poreikiui ir su kita ASPĮ)).

2.8. Transporto priemonė/ės turi būti skirtos keleiviams vežti, pakankamos talpos, geros estetinės išvaizdos, techniškai tvarkingos,  atitinkančios šiuos reikalavimus: 
· turi būti švarios iš išorės ir vidaus;

· turi veikti šildymo/vėdinimo sistemos;

- turi būti vieta neįgaliojo vežimėliui arba sėdynės turi būti lengvai išimamos, kad jų vietoje galima būtų saugiai vežti neįgaliuosius vežimėliuose;

· saugos diržai turi atitikti ES reikalavimus (Europos parlamento ir Tarybos direktyva 2005/40/EB 2005 m. rugsėjo 7 d. iš dalies keičianti Tarybos direktyvą 77/541/EEB dėl valstybių narių įstatymų, reglamentuojančių motorinių transporto priemonių saugos diržus ir keleivio apsaugos sistemas, suderinimo);
2.9. Transporto priemonės turi būti apdraustos Transporto priemonių savininkų ir valdytojų civilinės atsakomybės privalomuoju draudimu.

2.10. Paslaugos teikėjas yra atsakingas už Paslaugos teikimui naudojamų transporto priemonių saugojimą.

2.11. Atsitikus nenumatytoms aplinkybėms, avarijai ar kelyje sugedus transporto priemonei, ne vėliau kaip per 1 valandą mieste ir ne vėliau kaip per 2 valandas už miesto ribų, Paslaugos teikėjas įsipareigoja savo lėšomis ir neatlygintinai pakeisti kita transporto priemone, tinkama pervežti asmenis turinčius negalią, ir nuvežti juos numatytu maršrutu bei suteikti Paslaugą pilna apimtimi.

2.12. Paslaugos teikėjas Paslaugos teikimo metu yra tiesiogiai atsakingas už  keleivių pervežimo taisyklių laikymąsi.

2.13. Paslaugos teikėjas visos Paslaugos teikimo metu privalo užtikrinti tinkamą asmens duomenų apsaugą, vadovaujantis teisės aktais, reglamentuojančiais asmens duomenų apsaugą. Paslaugos teikimo metu tvarkomi sveikatos duomenys ir kiti duomenys, negali būti viešinami, perduoti kitiems asmenims, kaupiami. 

2.14. Tiekėjas teikdamas paslaugą, turi užtikrinti pagalbą pacientui pasiekti automobilį nuo durų iki durų t. y. padėti pasiekti automobilį  nuo namų durų ir nuo automobilio iki gydymo įstaigos durų bei nuo įstaigos durų iki namų durų nuo automobilio parvykus. 

2.15. Paslaugos teikėjas privalo nurodyti asmenį, atsakingą už Paslaugos suteikimą Pirkėjui, jo telefono numerius ir el. pašto adresą, kuriais galima pateikti savo užsakymus.

	3.
	Paslaugos kaina
	Į 1 km įkainį turi būti įskaičiuotos visos su Paslaugos teikimu susijusios išlaidos: transporto priemonės išlaikymo ar nuomos kaina (jei transporto priemonė nuomojama), vairuotojo darbo užmokestis, degalų, draudimo, kelių naudotojo mokestis (esant poreikiui) ir kitos sąnaudos, tiekėjo išlaidos susijusios su atvykimu į pirmojo paciento įlaipinimo vietą ir grįžimu iš paskutinio paciento išlaipinimo vietos į „garažą“. 

	4.
	Apmokėjimo sąlygos
	Perkančioji organizacija Paslaugos teikėjui apmoka už per praėjusį mėnesį faktiškai suteiktas Paslaugas pagal Paslaugos teikėjo pateiktą sąskaitą – faktūrą ir kiekvieno maršruto ataskaitą (Sutarties vykdymo sąlyga).


Užsakymų teikimo tvarka:

1. Užsakymai teikiami Teikėjo nurodytu elektroniniu paštu ar kitomis ryšio priemonėmis;

2. Atšaukus kurio nors paciento važiavimui ar atsiradus papildomam pacientui informacija pateikiama atskiru laišku (pakoreguotu grafiku), bet ne vėliau kaip 12 val. iki numatyto važiavimo.

3. Teikėjas gavęs Pavėžėjimo grafiką (1 lentelė) derina „Paėmimo laiką“ stulpelį (Nr. 5) su hemodializes teikiančia įstaiga UAB „Dialimeda“ adresu Basanavičiaus g. 22, Mažeikiai. (Atsiradus poreikiui ir su kita ASPĮ).
*Paslaugos poreikis/grafikai (1 lentelė) bus pateikiami ir derinami elektroniniu paštu su ASPĮ UAB „Dialimeda“ (atsiradus poreikiui ir kita ASPĮ).

*Ir Paslaugos Teikėjas turės pateikti Užsakovui pavėžėjimų mėnesio ataskaitas  (2 lentelė) kiekvieną mėnesio paskutinę dieną.

PAVĖŽĖJIMO GRAFIKAS


1 lentelė

	Data
	Pacientas
	Paėmimo adresas
	Laikas kada pacientas turi būti gydimo įstaigoje
	Paėmimo laikas
	Išvykimo iš gydymo įstaigos laikas

	1
	2
	3
	4
	5
	6

	
	
	
	
	
	


PAVĖŽĖJIMŲ MĖNESIO ATASKAITA


   2 lentelė

	Važiavimų skaičius
	Važiavimų į hemodializes dienos
	Nuvažiuotas atstumas, km
	Įkainis, Eur
	Kaina, Eur

	1
	2
	3
	4
	(3x4)

	
	
	
	
	


Parengė Vyriausioji specialistė

Eglė Beniušienė

_______________________
Sutarties priedas Nr. 2

TIEKĖJO PASIŪLYMAS
